Oko 250 ljudi sudjelovalo je na nedozvoljenom prosvjedu u Moskvi u subotu, javio je Odjel za odnose s javnošću moskovske policije.
"U centru Moskve završio je neprijavljeni prosvjed "Otvorene Rusije", u kojem je sudjelovalo oko 250 ljudi", - rekao je sugovornik za Interfax.
Po njegovim riječima, nije došlo do narušavanja javnog reda i mira.
S druge strane, organizator prosvjeda, koordinator pokreta "Otvorena Rusija", Marija Baronova, dala je izjavu novinarima nakon prosvjeda. "Razgovarati ćemo s odvjetnicima povodom uhićenja prosvjednika u drugim gradovima ( prosvjed se održao u više gradovi diljem Rusije, op.p. )", - rekla je Baronova.
Naglasila je kako je moskovska policija izašla u susret organizatorima prosvjeda, te omogućila svima koji su htjeli predavanje peticije u tajništvo ureda predsjednika Ruske Federacije.
Ranije je "Otvorena Rusija" poslala pismo gradonačelniku Moskve o svojoj namjeri o održavanju prosvjeda 29. travnja, nedaleko od ureda predsjednika Ruske Federacije, no zahtjev je odbijen. Vlasti su predložile organizatorima alternativnu rutu prosvjeda, no organizatori prosvjeda su odbili taj prijedlog, naglasivši kako će prosvjed provesti po svojoj već isplaniranoj ruti.
27. travnja glasnogovornik predsjednika Ruske Federacije, Dmitrij Peskov rekao je novinarima, kako će pokušaj demonstranata da prođu nedozvoljenom rutom dovesti do "zakonskih posljedica".
Više od sto prosvjednika uhićeno je tokom nedozvoljenog prosvjeda u Sankt-Peterburgu, javili su agenciji Interfax organizatori prosvjeda.
"Prema našim podacima, na prosvjedu u Sankt-Peterburgu, zadržano je 103 ljudi", - rekao je sugovornik.